CELEX: 62013TN0357
Language: da
Date: 2013-07-05 00:00:00
Title: Sag T-357/13: Sag anlagt den 5. juli 2013 — European Space Imaging mod Kommissionen

7.9.2013   
            
            
               DA
            
            
               Den Europæiske Unions Tidende
            
            
               C 260/44
            
         Sag anlagt den 5. juli 2013 — European Space Imaging mod Kommissionen
   (Sag T-357/13)
   2013/C 260/80
   Processprog: tysk
   
      Parter
   
   
      Sagsøger: European Space Imaging GmbH (München, Tyskland) (ved advokat W. Trautner)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den med skrivelse af 5. juni 2013 meddelte afgørelse om ophævelse af det begrænsede udbud ophæves
            
         
               —
            
            
               Den med skrivelse af 5. juni 2013 meddelte afgørelse om fornyet udbud som offentligt udbud ophæves
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om en tilsidesættelse af proportionalitetsprincippet.
               Sagsøgeren har gjort gældende, at Kommissionen har tilsidesat det i artikel 89, stk. 1, i finansforordningen (1) fastsatte proportionalitetsprincip, idet den har ophævet udbudsprocedure (EUT 2012/S 183-299769) vedrørende levering af data fra satellit-telemålinger og tilhørende tjenesteydelser til støtte af kontrollen i forbindelse med en fælles landsbrugspolitik. Sagsøgeren har i denne sammenhæng bl.a. anført, at Kommissionens fremgangsmåde er i strid med det almindelige princip om, at ophævelsen af en udbudsprocedure bør være det sidste middel (»ultima ratio«). Det er sagsøgerens opfattelse, at Kommissionen burde have opfordret de bydende til at afgive konkrete bud, før den kunne afgøre, om der faktisk ikke ville indgå økonomiske tilbud.
            
         
               2)
            
            
               Andet anbringende om en tilsidesættelse af princippet om åbenhed
               Sagsøgeren har i denne forbindelse gjort gældende, at Kommissionen ved at nægte at fremkomme med konkrete oplysninger om grundene til ophævelsen af udbudsproceduren har tilsidesat det i finansforordningens artikel 89, stk. 1, fastsatte princip om åbenhed. Sagsøgeren kunne navnlig ikke prøve, om de påberåbte grunde overhovedet forelå. Sagsøgeren har endvidere anført, at det berørte marked for udbydere af data fra satellit-telemålinger er højt specialiseret, og antallet af potentielle bydende er derfor meget begrænset, og sagsøgeren har anfægtet, at Kommissionen i forbindelse med sin afgørelse om at ophæve udbudsproceduren ikke tilkendegav, at det kunne komme på tale at ophæve proceduren, hvis der ikke blev opnået et vist antal bydende.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).